**Az előadó-művészeti szervezetek adatszolgáltatásának egyszerűsítése**

A kötelező adatszolgáltatás a kormányzati (NAV, KSH, EMMI), a fenntartói és a szakmai szervezetek felé rendkívüli terheket jelentenek az előadó-művészeti szervezetek számára, különösen azért, mert ugyanazokat az adatokat más-más bontásban, más-más időszakban, esetenként évente többször is szolgáltatni kell.

Tekintettel arra, hogy az előadó-művészeti szervezetek – legyenek akár intézményi, akár gazdasági társasági formában működnek – jogszabályok által meghatározott módon átlátható szervezetként vannak nyilvántartásba véve, gazdálkodásuk összes adatait nyilvánosan kell kezelniük, célszerű lenne az adatszolgáltatási kötelezettségüket egyszerűsítve, évi egyszeri alkalommal bekérni minden olyan adatot, amely tartalmazza a kormányzati, a fenntartói és a szakmai szervezetk által vizsgált adatokat, és amelyek összességükben alkalmasak gazdasági, szakmai és egyéb statisztikai összefüggések megállapítására.